Publication: Magyar Közlöny
Issue: MK-2009-72 (Year: 2009, Number: 72)
Era: 2004-2010
Section: 2. számú melléklet a 25/2009. (V. 27.) OKM rendelethez
Paragraph Index: 219

1. Tájékozódás a tudomány-technika-társadalom kölcsönhatásairól A tanuló konkrét példákon át szerezzen tapasztalatokat a természeti és a társadalmi folyamatok kölcsönhatásairól, az ember hatásáról a természeti környezet állapotára. Érezze, hogy felelős a környezete jövőjéért, és ezért óvja meg a környezete értékeit. Életkorának megfelelő szinten ismerje meg, hogy a természetről milyen tudományos módszerekkel (megfigyelés, vizsgálódás, mérés) szerezzük ismereteinket, és fokozatosan alakuljon benne az igény ezek elemi szintű megismerésére. Tudjon kérdéseket megfogalmazni az életkorának megfelelő, a családi környezetből hozott technikai és társadalmi ismeretekről. Legyen képes néhány, a mindennapi életben használt egyszerű technikai eszköz működését leírni a hétköznapi ismeretek segítségével. Tudja konkrét példákban a nyersanyagot megkülönböztetni a terméktől.

Source: https://magyarkozlony.hu/hivatalos-lapok/4559d516f6e31f733f042f9eea3ea96b48ce8ba2/dokumentumok/0d07dc151ac9189a7b073bd52d17093e55227c3d/letoltes